Борис Младенов-Young
Баща ми на моята възраст почина…

chitanka.info

Баща ми на моята възраст почина.

Какво и мен чака от утре, не зная.

Ще имам ли някоя друга година,

е все едно — явно съм вече към края.

Но още си спомням как често тогава,

с лек укор и намек той казваше (всуе!):

„Животът е кратък и бързо минава —

живейте го днес!“ Ала кой да го чуе?!

„Трудете се, още сте млади, но с мяра,

че вашата младост не ще се повтори!“

А ние, зареяли в бъдното взори,

се трепехме, с модата във надпревара,

пестяхме за къщи, събирахме вещи…

И ето ни вече догарящи свещи!!!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.